Kettmannshausen

Kettmannshausen estis vilaĝoparto de Wipfratal en la Distrikto Ilm (Germanio). Ekde la 1-a de januaro 2019 ĝi estas kvartalo de la urbo Arnstadt. Fine de marto 2022 en la vilaĝo loĝis 78 homoj.

 Situo 
Tra la vilaĝo kondukas la distrikta ŝoseo 7; ĝi situas sur alteco de 412 metroj ĉ. 1 km norde de Wipfra. La markanta monto Gottlobsberg proksime de Kettmannshausen iam estis kulta sanktejo.Michael Köhler: Heidnische Heiligtümer. Jenzig-Verlag, 2007, ISBN 978-3-910141-85-8, p. 140.

 Historio 
La unua dokumenta mencio de Kettmannshausen estis inter 1360–1366.Wolfgang Kahl: Ersterwähnung Thüringer Städte und Dörfer. Verlag Rockstuhl, Bad-Langensalza 2010, ISBN 978-3-86777-202-0, p. 140. La vikaria Kapelo Sankta Nikolao konstruiĝis ĉ. 1180. La malsupra preĝeja muro kaj la apsido estas romanikaj. En la firstotureto troviĝas eta sonorilo de 1491. Unue Kettmannshausen apartenis al la dinastianoj de Witzleben ĉe Liebenstein. Ĉirkaŭ la jaro 1726 la tuton akiris sekreta konsilisto direktoro Johano Frederiko la 2-a Bachoff von Echt. De ties heredintoj aĉetis ĝin August von Berbisdorf. Ekde 1858 la vilaĝo estis parto de la administradejo Ohrdruf ene de la duklando Saksio-Koburgo kaj Gotao. Ĝi apartenas al Turingio ekde 1920.

 Ekonomio 
Fondiĝis en Kettmannshausen en 1997 la iniciativo Solarenergia vilaĝo Kettmannshausen. En la vilaĝo multaj domoj ricevis solarenergiproduktilojn; krome okazis diversaj pluklerigaj seminarioj pri renoviĝanta energio.

 Referencoj 

 Eksteraj ligiloj 

 Kettmannshausen sur la paĝoj de Wipfratal 
 Iniciativo Solardorf Kettmannshausen 

Kategorio:Distrikto Ilm
Kategorio:Eksaj komunumoj de Turingio
Kategorio:Urbopartoj de Arnstadt